Fauna en Flora in die Utrecht omgewing
Sitemap • Werfkaart • Home/Tuis • Up/Op • Fauna en Flora • Geskiedenis • Kontrei • Natuurfoto's
Hoewel baie ou geboue met Nasionale Museumstatus in die dorp van Utrecht die indruk van 'n dorp deurdrenk in geskiedenis skep, is die omgewing ook lieflik, omdat die dorp omring word met wildparke en wonderlike natuurtonele. Die ambiance van Afrika in die dae van lank gelede, tesame met sommige wild soos rooibokke wat in die vroeë oggendure in sekere areas ronddwaal, is besonder mooi.
Die totale wildparkgebiede is ongeveer 2500 ha en hierdie streek is die tuiste van 'n groot verskeidenheid plante en die tipiese Afrika-diere. 'n Uitstekende biodiversiteit word gevind in beide dier- en plantlewe.
Voëlbesigtiging is 'n fees in hierdie omgewing. Grasveld varieer geweldig van bosse, digte Wag-'n-bietjie-bosgebiede tot oop grasplato's en vleie. Die groot aalwyn met sy warmrooi en oranje blomme en die groot inheemse vyebome kan waargeneem word in dié gebied. Met oor die 260 voëlspesies wat hierdie area hul tuiste noem, kan jy verwag om baie voëlspesies te sien soos die visvanger, rooiborsies, swartkeelkanaries, vlieëvangers en verskeie tipes arende. Plekke soos Groenvlei se vleigebied en die Bivane Vlei- en reservaatgebied, huisves 'n wye verskeidenheid voëls in hul voëlvriendelike habitats.
In die Utrecht Dorpsdam word vis soos die Natal "Scaly" (geelvis), karp en swartbaars gevind.
Wild sluit baie spesies in, insluitende vlakvarke, bosbok, wildebeeste, bergrietbokke, blesbok, njala (Tragelaphus angasii), kameelperde, rooihartbeeste, Burchell se sebras, rooibokke, waterbokke (Kobus ellipsiprymnus), die wonderlike eksotiese koedoe, muskeljaatkatte, die klein en sku grys duikertjie, die elegante steenbokkie, die statige eland en baie meer. Van tyd tot tyd word luiperds, tierboskatte en rooikatte ook gewaar. Die Balelebewaargebied het ook apies en bobbejane en baie soorte bokke.
Burgersbergpas en Knight’s Hillpas is wonderlik skilderagtig en alle tipes akkommodasie soos tente, woonwakampering, houthutte tot eksklusiewe portierhuise en rusplekke is beskikbaar in en om Utrecht. Staproetes, ritte om wild te besigtig, poniekarritte, fietsry, voëlbesigtiging, swem, muurbal, tennis, rolbal, perdry, piekniek, gholf en baie ander vermaak is net daar vir die besoeker om te geniet.